Elva Gümnaasium

pisi|Elva Gümnaasiumi algkoolihoone aadressil Tartu maantee 3, august 2013
pisi|Elva Gümnaasiumi algkoolihoone sissepääs, august 2013
pisi|Elva Gümnaasiumi algkoolihoone tiibhoone, august 2013
pisi|Elva Gümnaasiumi Puiestee tänava maja esine pärast 2010. aasta augustitormi
Elva Gümnaasium (varem Elva Keskkool) on gümnaasium Tartu maakonnas Elva linnas aadressil Tartu maantee 3 ja Puiestee tänav 2. Alates 23. jaanuarist 2023 on kooli direktor Marek Sammul.

Kooli kahes õppehoones õpib kokku umbes 800 õpilast. Aadressil Tartu maantee 3 asuvas õppehoones on 1.–6. klassid (algkool) ja aadressil Puiestee tänav 2 asuvas õppehoones on 7.–12. klassid. 

Tartu maantee õppehoone tiibhoones tegutseb ka Elva Linnaraamatukogu. 

Ajalugu
Esimene kool avati Elvas 1914. aasta jaanuaris linnakodanik Vasara majas Elva 2-klassilise Ministeeriumikooli nime all. Õppetöö toimus vene keeles kuni 1917. aastani, mil kool muudeti 6-klassiliseks ja sai nimeks Elva 6-klassiline Algkool.Kooli ajalugu. Elva Gümnaasiumi veebisait.

1923. aastal anti Elvale aleviõigused. Seetõttu nimetati ka Elva kool ümber Elva Alevi Algkooliks. 16. novembril 1924 sai kool esimese oma maja, mis oli ehitatud ümber Elva postijaama hoonest. Sel põhjusel tähistatakse Elva kooli aastapäeva 16. novembril.

1. mail 1938 sai Elva linnaõigused ja seetõttu nimetati kool ümber Elva Linna Algkoolks.

12. mail 1941 nimetati kool Elva Mittetäielikuks Keskkooliks ja Saksa okupatsiooni ajal 1941. aastal taas Elva Linna Algkooliks.

1. novembril 1944 avati 7. klass ja kool nimetati taas Elva Mittetäielikuks Keskkooliks.

1. septembril 1945 avati Elva koolis 8. klass ja kool nimetati ümber Elva Keskkooliks. 1. septembril 1946 eraldati Elva Keskkoolist vene õppekeelega klassid ja neist moodustati Elva Mittetäielik Keskkool (Elva 7-klassiline Kool) mille direktoriks määrati Peeter Kattala. See kool suleti 1. septembrist 1958 ja liideti uuesti Elva Keskkooliga.

20. septembril 1958 avati aadressil Tartu maantee 3 uus keskkoolihoone. 1. septembril 1970 avati ka hoone juurdeehitis – tiibhoone.

1986. aastal hakati aadressile Oktoobri puiestee 2 (tänapäeval Puiestee tänav 2) ehitama uut koolihoonet. 1. septembril 1987 alustas Elvas tööd kaks keskkooli: Elva 1. Keskkool Tartu maanteel ja Elva 2. Keskkool Oktoobri puiesteel. 1991. aasta sügisest korraldati koolid ümber: Tartu maanteele jäi Elva Põhikool ja Puiestee tänavale Elva Keskkool. 1. juulil 1995 reorganiseeriti koolid veel kord – vastavalt Elva Algkooliks ja Elva Gümnaasiumiks.

2002. aastal liideti kolm kooli – Elva Gümnaasium, Elva Algkool ja Peedu Algkool – Elva Gümnaasiumiks.

Direktorid

  1913–1919 Jaan Linsi
  1919–1923 Arnold Muna
  1923–1944 Johannes Lang(e)
  1944–1945 Helmi Kiisküla
  1945–1948 Mihkel Roonurm
  1948–1954 Mihkel Karro
  1954–1958 Herbert Kaselo
  1958–1960 Lembit Raid 
  1960–1973 Arvo Mälberg
  1973–1975 Albert Aavasalu
  1975–1980 Edgar Kurg
  1980–1998 Vello Namm
  1998–2002 Ain Jõesalu
  2002–2006 Kalmer Kivi
  2007–2014 Matti Kangor
  2014–2022 Tarmo Post
  2022 Deivy Kivisalu
  alates 23. jaanuarist 2023 Marek Sammul

Õppesuunad
Elva Gümnaasiumis on gümnaasiumi osas kolm õppesuunda: kultuurisuund, teadussuund ja riigikaitsesuund.

 Kirjandust Elva Gümnaasiumist 
25 aastat Elva algkooli : 1913-1938 / [toimetanud Mart Lukk]. 1938
Elva algkool 1913-1940 : dokumendikogumik. [I osa: Koolielu koolijuhataja Johannes Langi pilgu läbi] / [koostajad: Mariann ja Kaspar Rammo ; saateks: Fred Koppel ; kujundus: Kaspar Rammo]. 2015.
Elva algkool 1913-1940 : dokumendikogumik. [II osa, Elva algkooli pedagoogikanõukogu protokolliraamat. I köide, 1928-1933] / [koostajad Mariann Rammo ja Kaspar Rammo ; kujundus: Kaspar Rammo]. 2016.
Elva algkool 1913-1940 : dokumendikogumik. / [II osa, Elva algkooli pedagoogikanõukogu protokolliraamat. II köide, 1934-1940] / [koostajad Mariann Rammo ja Kaspar Rammo ; kujundus: Kaspar Rammo]. 2017.
Elva algkool 1913-1940 : dokumendikogumik. / [III osa, Allikmaterjale kooli ajaloost. Õpetajate elulood] / [koostajad: Mariann Rammo ja Kaspar Rammo ; venekeelsete dokumentide tõlked: Katrin Labotkin ; kujundus: Kaspar Rammo]. 2018.
Elva kool 100 : 1913-2013 / [koostaja Taivo Paju ; toimetamine: Inga Kukk ; intervjuud: Sigrid Kõiv ... [jt.] ; ülevaated: Milvi Kapaun ... [jt.] ; kujundaja Marge Robam ; fotod: Assar Jõepera, Tiit Käsper]. 2013.

Viited

Välislingid
 Elva Gümnaasiumi veebisait

Kategooria:Elva
Kategooria:Tartu maakonna koolid